131 



laveste Grænse, der er forenelig med Livet, idet et varm- 

 blodigt Dyr, der var afkølet saa stærkt, døde, om man 

 end gjorde alle Anstrængelser for at gjenopvarme det og 

 holde det i Live. I Løbet af 24 til 36 Timer synker 

 den indvendige Varmegrad i et Lig ned til den omgivende 

 Lufts, altsaa om Vinteren meget dybt, om Sommeren 

 i Reglen til mellem 12 og 14 Grader, hvis Liget op- 

 bevares paa et køligt Sted; herom har jeg overbevist 

 mig ved en Række Forsøg. Dette Forhold kan, som man 

 let vil indse, benyttes som et Dødstegn. Saa længe 

 Livet nemlig er tilstede, vil Varmen indvendig holde sig 

 i det mindste i Nærheden af 30 Grader, synker den ned 

 til 20 Grader, saa bliver Livet en Umulighed, og staar 

 den lige med den omgivende Lufts, da er Døden aldeles 

 sikker. Denne hele Undersøgelse kan let udføres, den 

 forudsætter kun et ingenlunde kostbart Instrument og en 

 ringe Øvelse. 



Man vil altsaa se, at vi i den indvendige Varme- 

 grad samt i Dødsstivheden have to paalidelige Døds- 

 tegn, der indtræde temmelig snart, og som sammenholdte 

 med hele den øvrige Undersøgelse maa give os absolut 

 Sikkerhed, selv i de tvivlsomste Tilfælde. Vi maa atter 

 fremhæve, at det gjælder her, som ved enhver lægeviden- 

 skabelig Undersøgelse, om at støtte sin Dom ikke paa et 

 enkelt, men paa mange i en vis bestemt Tids- og Række- 

 følge indtrædende Tegn. Overordentlig heldig vilde det 

 ganske vist være, om vi Læger kunde angive et enkelt 

 Dødstegn, der var aldeles sikkert, og som navnlig var i 

 den Grad let at iagttage, at enhver, selv ikke engang 

 den ukyndigste, der aldrig har set et Lig, kunde tage 

 fejl deraf. Dette har for Tiden sin Vanskelighed, thi 

 nægtes kan det ikke, at begge de angivne Dødstegn 

 fordre et vist Kjendskab og i det mindste nogen Øvelse. 



